21.2.2013 Den Europæiske Unions Tidende L 48/1 (Ikke-lovgivningsmæssige retsakter) FORORDNINGER KOMMISSIONENS DELEGEREDE FORORDNING (EU) Nr. 154/2013 af 18. december 2012 om ændring af bilag II til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer EUROPA-KOMMISSIONEN HAR — under henvisning til traktaten om Den Europæiske Unions funktionsmåde, særlig artikel 207, under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (!), særlig artikel 5, stk. 3, og ud fra følgende betragtninger: (1) — Artikel 4 i forordning (EU) nr. 978/2012 (GSP-forord- ningen) indeholder kriterierne for indrømmelse af told- præferencer under den generelle toldpræferenceordning (GSP). Ifølge disse kriterier kan et land, der af Verdens- banken er blevet klassificeret som højindkomstland eller højere middelindkomstland i tre på hinanden følgende år ikke indrømmes sådanne præferencer. (2) — Listen over begunstigede lande under den generelle GSP- ordning fremgår af bilag II til GSP-forordningen. (3) — Kommissionen har beføjelser til at vedtage en delegeret retsakt i henhold til artikel 290 TEUF med henblik på at revidere bilag II pr. 1. januar hvert år efter GSP-forord- ningens ikrafttræden, jf. artikel 5, stk. 2, i GSP-forord- ningen. (4) — Republikken Aserbajdsjan og Den Islamiske Republik Iran er af Verdensbanken blev klassificeret som højere middelindkomstlande i 2010, 2011 og 2012. (5) — Republikken Aserbajdsjan og Den Islamiske Republik Iran bør derfor slettes fra listen over begunstigede lande under den generelle GSP-ordning, og bilag II til GSP-forordningen bør ændres i overensstemmelse hermed — VEDTAGET DENNE FORORDNING: Artikel 1 Bilag II til forordning (EU) nr. 978/2012 erstattes af teksten i bilaget til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra et år efter datoen for sin ikrafttræden. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. december 2012. (1) EUT L 303 af 31.10.2012, s. 1. På Kommissionens vegne José Manuel BARROSO Formand